தெலங்கானா மாநிலம் குண்டகட்டா மலைப்பகுதியிலுள்ள ஆஞ்சநேயர் கோயிலிலிருந்து நேற்று முன் தினம் காலை 11 மணியளவில் ஒரு அரசுப் பேருந்து 100-க்கும் மேற்பட்ட பயணிகளுடன் கீழே இறங்கிக்கொண்டிருந்தது. அப்போது, ஓட்டுநரின் கட்டுப்பாட்டை இழந்த பேருந்து எதிர்பாராத விதமாகப் பள்ளத்தாக்கில் கவிழ்ந்தது. விபத்து குறித்து தகவல் அறிந்த காவல்துறையினர் விரைவாகச் சம்பவ இடத்துக்குச் சென்று துரிதமாக மீட்புப் பணிகளில் ஈடுபட்டனர். இந்தக் கோர விபத்தில் இதுவரை 7 குழந்தைகள் உட்பட 58 பேர் உயிரிழந்துள்ளனர். 20-க்கும் மேற்பட்டோர் படுகாயமடைந்து மருத்துவமனையில் அனுமதிக்கப்பட்டுள்ளனர்.